CELEX: 62011TN0076
Language: ro
Date: 2011-02-02 00:00:00
Title: Cauza T-76/11: Acțiune introdusă la 2 februarie 2011 — Spania/Comisia

19.3.2011   
            
            
               RO
            
            
               Jurnalul Oficial al Uniunii Europene
            
            
               C 89/27
            
         Acțiune introdusă la 2 februarie 2011 — Spania/Comisia
   (Cauza T-76/11)
   2011/C 89/52
   Limba de procedură: spaniola
   
      Părțile
   
   
      Reclamant: Regatul Spaniei (reprezentant: N. Díaz Abad, agent)
   
      Pârâtă: Comisia Europeană
   
      Concluziile reclamantului
   
   
               —
            
            
               Anularea Regulamentului (UE) nr. 1004/2010 al Comisiei din 8 noiembrie 2010 privind operarea de deduceri din anumite cote de pescuit pentru 2010 din cauza depășirii cotelor de pescuit în anul precedent (JO L 291, p. 31) și
            
         
               —
            
            
               obligarea Comisiei Europene la plata cheltuielilor de judecată.
            
         
      Motivele și principalele argumente
   
   În susținerea acțiunii sale, reclamantul invocă patru motive:
   
               1.
            
            
               Primul motiv este întemeiat pe o eroare de temei juridic, întrucât temeiul juridic al actului atacat este articolul 105 din Regulamentul (CE) nr. 1224/2009 al Consiliului din 20 noiembrie 2009 (1), care a intrat în vigoare la 1 ianuarie 2010, în timp ce încălcările cărora le sunt aplicate sancțiunile în cauză au fost săvârșite în cursul anului 2009.
            
         
               2.
            
            
               Al doilea motiv este întemeiat pe încălcarea principiului legalității și al securității juridice, pentru motivul că a fost aplicat un sistem de sancțiuni care nu era în vigoare la momentul săvârșirii încălcărilor.
            
         
               3.
            
            
               Al treilea motiv este întemeiat pe încălcarea principiului neretroactivității sancțiunilor mai puțin favorabile, în măsura în care un regim mai puțin favorabil este aplicat unor încălcări săvârșite în 2009.
            
         
               4.
            
            
               Al patrulea motiv este întemeiat pe imposibilitatea de a lăsa în sarcina Comisiei determinarea legii aplicabile în funcție de momentul pe care aceasta îl alege pentru inițierea examinării unui comportament.
            
         
      (1)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, p. 1).